Na temelju članka 31. stavka 1. i 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19) i članka 33. stavak 1. točka 23. Statuta Općine Jelenje („Službene novine Općine Jelenje“ broj 59/23, Općinsko vijeće Općine Jelenje na 16. sjednici održanoj dana 14. studenog 2023. donosi

**Odluku**

 **o usvajanju drugih izmjena i dopuna Programa utroška sredstava naknade za zadržavanje nezakonito izgrađenih zgrada u prostoru Općine Jelenje za 2023. godinu**

**Članak 1.**

U Programu utroška sredstava naknade za zadržavanje nezakonito izgrađenih zgrada u prostoru za 2023. godinu („Službene novine Općine Jelenje“ broj 51/22 i 58/23; u daljnjem tekstu – Program), članak 2. mijenja se i sada glasi:

„Sredstva naknade za zadržavanje nezakonito izgrađene zgrade u prostoru planirana su u iznosu od 2.000,00 EUR-a uvećano za 4.742,92 EUR-a prenesenog viška iz prethodne godine, što ukupno čini 6.742,92 EUR-a.“

**Članak 2.**

Članak 3. Programa mijenja se i sada glasi:

„Planirani iznos iz članka 2. Programa utrošiti će se namjenski za izradu IV. Izmjena i dopuna prostornog plana Općine Jelenje i konzultantske usluge – pripremu elaborata i podloga za izradu V. izmjena i dopuna prostornog plana Općine Jelenje, kao i za pripremu podloga za pokretanje postupka II. izmjene i dopune Detaljnog plana uređenja zone poslovne namjene K11 i Detaljnog plana uređenja zone Jelenski vrh“

**Članak 3.**

Ove izmjene Programa stupaju na snagu osmog dana od dana objave u „Službenim novinama Općine Jelenje“.

|  |  |
| --- | --- |
| KLASA: | **024-04/23-01/7** |
| URBROJ: | **2170-20-03-01/03-23-7** |
| Dražice, | **17. studenog 2023.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz